wickkiey/tamil-wikipedia-chunked huggingface dataset:
# தேனீயியல்

**தேனீயியல்** (*Melittology*) என்பது, தேனீக்கள் பற்றி அறிவியல் அடிப்படையில் ஆய்வு செய்யும் ஒரு துறை. இது பூச்சியியலின் ஒரு துணைத்துறை ஆகும். சமூக முறைமைகளின் படிமலர்ச்சி பற்றி அறிந்து கொள்ளும் முயற்சியில் ஆய்வுப் பொருளாக தேனீக்களை எடுத்துக்கொள்வது உண்டு. வண்டுத் தேனீக்கள் தேனீக்கள் என சுமார் 20000 தேனீச் சிற்றினங்கள் உலகம் முழுவதும் காணபப்டுகின்றன.
# தேனீயியல்

## தேனீவளர்ப்பு சமூகம்

மெலிட்டாலஜிசுடுகள் மற்றும் ஏபியோலஜிசுடுகள் தேசிய மற்றும் சர்வதேச அளவில் பல அறிவியல் சமூகங்களால் சேவையாற்றப்படுகிறார்கள். தேனீக்கள் மற்றும் தேனீ வளர்ப்பு ஆராய்ச்சியை ஊக்குவிப்பதே இவற்றின் முக்கியப் பணியாகும்.  
- பன்னாட்டுத் தேனீ ஆராய்ச்சி சங்கம்
- நியூசிலாந்து தேசிய தேனீ சங்கம்
- இங்கிலாந்து தேனீ வளர்ப்போர் சங்கம்
- செருமன் தேனீ வளர்ப்போர் சங்கம்
- அயர்லாந்து தேனீ வளர்ப்போர் சங்கங்களின் கூட்டமைப்பு
# தேனீயியல்

## தேனீவளர்ப்பு ஆய்விதழ்கள்/பத்திரிகைகள்

- எபிடாலஜி
- அமெரிக்கன் பீ ஜர்னல் (அமெரிக்க தேனீ ஆய்விதழ்)
- தேனீ வளர்ப்பு ஆராய்ச்சி இதழ்
- ஜர்னல் ஆப் மெலிட்டாலஜி (தேனிவளர்ப்பு ஆய்விதழ்)
# தேனீயியல்

## இதனையும் காண்க

- அந்தோபிலா
- தேனீ
- தேனீ வளர்ப்பு
- பூச்சியியல்
- வெசுபிடே
- தேனீக்களின் நடனம்
# நத்தையினவியல்

**நத்தையினவியல்** என்பது, முதுகுநாணிலி விலங்கியலின் ஒரு பிரிவு ஆகும். இது, விலங்கு இராச்சியத்தின் கணுக்காலிகள் தொகுதிக்கு அடுத்தபடியாக இரண்டாவது பெரிய தொகுதியான மெல்லுடலிகள் பற்றி ஆய்வு செய்கிறது. நத்தையினவியலின் ஒரு பகுதியான சிப்பியோட்டியல் மெல்லுடலிகளின் புற ஓடுகள் பற்றி ஆய்வு செய்கிறது.  
நத்தையினவியலின் ஆய்வுத்துறை வகைப்பாட்டியல், சூழலியல், கூர்ப்பு என்பவற்றை உள்ளடக்குகின்றது. பயன்பாட்டு நத்தையினவியலில், மருத்துவம், கால்நடை மருத்துவம், வேளாண்மை ஆகிய துறைகள் சார்ந்த பகுதிகள் உள்ளடங்குகின்றன.  
தொல்லியல், குறிப்பிட்ட ஒரு பகுதியின் தட்பவெப்பப் படிமலர்ச்சி, அப்பகுதியின் பயன்பாடு என்பவை பற்றிப் புரிந்துகொள்வதற்கு, நத்தையினவியலைப் பயன்படுத்துகின்றது.  
1794 ஆம் ஆண்டில் மெல்லுடலிகள் தொடர்பான முதல் தொகுப்பு வெளியிடப்பட்டது. 1868 ஆம் ஆண்டில் செருமன் நத்தையினவியல் கழகம் தொடங்கப்பட்டது.
# தொல்விலங்கியல்

**தொல்விலங்கியல்** (Paleozoology) என்பது, தொல்லுயிரியல் துறையின் ஒரு பகுதியாகும். இது, நிலவியல் அல்லது தொல்லியல் சூழல்களில் இருந்து பல்கல விலங்குகளின் எஞ்சிய பகுதிகளை மீட்டெடுப்பதிலும், அவ்வாறு பெறப்படும் புதைபடிவங்களைப் பயன்படுத்தி, வரலாற்றுக்கு முந்திய சூழல்களையும், பண்டைக்காலச் சூழ்நிலை மண்டலங்களையும் மீளுருவாக்கம் செய்வதிலும் ஈடுபடுகின்றது.
# மங்கலங்கிழார்

**ஐயாசாமி குப்பன்** எனும் இயற்பெயர் கொண்ட **மங்கலங்கிழார்** (1895 - 31 ஆகத்து 1953) ஒரு தமிழ்நாட்டுத் தமிழறிஞர் ஆவார். "வடவெல்லைத் தமிழ் முனிவர்" என்றும் "தமிழ்ப் பெரியார்" என்றும் போற்றப்படுபவர்.
# மங்கலங்கிழார்

## தொடக்க வாழ்க்கை

தமிழ்நாட்டின் இன்றைய இராணிப்பேட்டை மாவட்டம் அரக்கோணத்தை அடுத்த புளியமங்கலம் எனும் சிற்றூரில் 1895-இல் பொன்னுரங்கம்மாள் - ஐயாசாமி இணையருக்கு மகவாய்ப் பிறந்தார் மங்கலங்கிழார். இவர் இயற்பெயர் குப்பன். பின்னாளில் குப்புசாமி என்றே அழைக்கப்பட்டார். புளியமங்கலத்தில் உள்ள தொடக்கப்பள்ளியில் ஐந்தாம் வகுப்பு வரை படித்தார். பின்னர் தனது சகோதரியுடன் சென்னை மாநகரின் பெரம்பூர் பகுதியில் தங்கி பச்சையப்பன் உயர்நிலைப் பள்ளியில் கல்வி பயின்றார். குடும்பச் சூழலின் காரணமாக கல்வியைக் கைவிட்டார் .  
சென்னையில் டி. என். சேஷாசலம் ஐயர் என்ற வழக்கறிஞர் தமிழ் மொழியின்பால் ஆழ்ந்த ஈடுபாடு கொண்டு தமிழ் மொழியின் இலக்கண - இலக்கியங்களைப் பாமரர்க்கும் மாணவர்க்கும் போதித்து வந்தார். இச்செய்தியை அறிந்து மங்கலங்கிழாரும் அவரிடம் மாணவராய்ச் சேர்ந்தார். இருவரும் சென்னையில் இரவுப்பள்ளி ஒன்றை அமைத்து அதன் மூலம் தமிழ் மொழியைப் பரப்பி வந்தனர்.
# எலி (சீன சோதிடம்)

**எலி** சீன சோதிடத்தின் முதல் குறி ஆகும். 1924, 1936, 1948, 1960, 1972, 1984, 1996, 2008, 2020, 2032 ஆகிய வருடங்கள் எலி வருடங்கள் ஆகும். இந்த வருடத்தில் பிறந்தவர்கள் வசீகரமும், போராடும் குணமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# எலி (சீன சோதிடம்)

## பெயர்க்காரணம்

புத்தர் முக்தி அடைந்து இந்த உலகை விட்டுச்செல்லும் போது, இந்த உலகில் உள்ள அனைத்து விலங்குகளையும் சந்திக்க வேண்டி அழைப்பு விடுத்தார். இந்த கூட்டம் நடக்கவிருந்த முந்தைய நாள் பூனை தனது நண்பனான எலியிடம் கூட்டம் பற்றி கூறிவிட்டு, காலையில் முதலில் எழுபவர் மற்றவரை எழுப்ப வேண்டும் என்று முடிவு செய்து விட்டு தூங்கச்சென்றது. மறுநாள் காலையில் எழுந்த எலி, தான் மட்டுமே முதலில் செல்ல எண்ணி பூனையை எழுப்பாமல் தனியே சென்றது. இவ்வாறு கூட்டத்திற்கு முதலில் சென்ற எலியையே புத்தர் முதல் வருடத்திக்கான சின்னமாக்கினார். இதன் பிறகு கூட்டத்திற்கு எருது, புலி, முயல், டிராகன், பாம்பு, குதிரை, ஆடு, குரங்கு, சேவல், நாய், பன்றி ஆகியவை வரிசையாக வந்தன. தாமதமாக விழித்த பூனை கூட்டம் நடந்த இடத்திற்கு வந்த போதுதான், அங்கு கூட்டம் எற்கனவே முடிந்துவிட்டதை அறிந்தது. அன்று முதல் எலி பூனைக்கு பகையாகியது.  
இது எலி, முதல் வருடச்சின்னமாக வந்ததின் காரணமாக சீனாவில் கூறப்படும் கதை ஆகும்.
# எலி (சீன சோதிடம்)

## இயல்புகள்

| நேரம் | இரவு 11:00 முதல் 1:00 வரை |  |
| --- | --- | --- |
| உரிய திசை | மேற்கு |  |
| உரிய காலங்கள் | குளிர்காலம் (திசம்பர்) |  |
| நிலையான மூலகம் | நீர் |  |
| யின்-யான் | யான் |  |
| ஒத்துப்போகும் விலங்குகள் | டிராகன், எருது, குரங்கு |  |
| ஒத்துப்போகாத விலங்குகள் | குதிரை, முயல், சேவல், ஆடு | } |
# எலி (சீன சோதிடம்)

## இராசி அம்சங்கள்

| இராசி எண்கள் | 1, 4, 5, 10, 11, 14, 41, 45, 51, 54 |  |
| --- | --- | --- |
| இராசி நிறம் | கருப்பு, சிகப்பு, வெள்ளை |  |
| இராசிக் கல் | கார்னெட் | } |
# எலி (சீன சோதிடம்)

## எலி வருடத்தைய பிரபலங்கள்

- மு. கருணாநிதி
- செ. செயலலிதா
- சி.வி. ராமன்
- எசு. இராதாகிருட்டினன்
- இராகேசு சர்மா
- ஏமாமாலினி
- சவுரவ் கங்குலி
- முத்தையா முரளிதரன்
- நாமக்கல் கவி
- இராச் கபூர்
- வில்லியம் சேக்சுபியர்
- சார்ச் வாசிங்க்டன்
- உல்ப்காங்க் மோசார்ட்
- இளவரசர் சார்லசு
- லியோ டால்சுடாய்
- சையத் ரியாசுதீன்
# எலி (சீன சோதிடம்)

## எலி வருடத்தில் உதயமான நாடுகள்

- செருமனி
- ஆசுத்ரியா
- சுவீடன்
- ஐசுலாந்து
- நெதர்லாந்து
- தாய்லாந்து
- பிரேசில்
- கொலம்பியா
- பொலினீசியா
# எலி (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# எருது (சீன சோதிடம்)

**எருது** சீன சோதிடத்தின் இரண்டாவது குறி ஆகும். 1925, 1937, 1949, 1961, 1973, 1985, 1997, 2009, 2021, 2033 ஆகிய வருடங்கள் எருது வருடம் ஆகும். இந்த வருடத்தில் பிறந்தவர்கள் உழைப்பாளிகளாகவும், மிகுந்த தன்னம்பிக்கை உடையவர்களாகவும், கோபம் கொண்டவர்களாகவும் இருப்பார்கள் என்பது சீன சோதிடத்தின் கணிப்பு ஆகும்.
# எருது (சீன சோதிடம்)

## பெயர்க்காரணம்

ஒரு காலத்தில் முதல் வருடக்குறியாக யார் வருவது என்பதில் விலங்குகளிடையே மோதல் ஏற்பட்டது. இதற்கு தீர்வாக கடவுள் ஒரு ஆற்றை கடக்கும் போட்டி வைத்தார். இதில் எலி தந்திரமாக எருதின் முதுகில் மறைந்து கொண்டு சவாரி செய்தது. ஆற்றின் மறு கரையை எருது அடைந்ததும், அதர்க்கு முன்பாகவே எலி கரையில் குதித்து வெற்றி பெற்றது. இதனால் எருது இரண்டாவதாக வந்ததாக அறிவிக்கப்பட்டு, இரண்டாவது வருடச்சின்னமானது.  
எருது சீன சோதிடத்தின் இரண்டாவது குறியாக வந்ததன் காரணமாக, சீனாவில் கூறப்படும் கதை இது.
# எருது (சீன சோதிடம்)

## இயல்புகள்

| நேரம் | இரவு 1:00 முதல் 3:00 வரை |  |
| --- | --- | --- |
| உரிய திசை | வடக்கு, வட கிழக்கு |  |
| உரிய காலங்கள் | குளிர்காலம் (சனவரி) |  |
| நிலையான மூலகம் | நீர் |  |
| யின்-யான் | யின் |  |
| ஒத்துப்போகும் விலங்குகள் | எலி, சேவல், பாம்பு |  |
| ஒத்துப்போகாத விலங்குகள் | புலி, குதிரை, ஆடு | } |
# எருது (சீன சோதிடம்)

## இராசி அம்சங்கள்

| இராசி எண்கள் | 1, 5, 12, 15, 33, 35, 51, 53 |  |
| --- | --- | --- |
| இராசி நிறம் | மஞ்சள், பச்சை |  |
| இராசிக் கல் | அக்குவா மரின் | } |
# எருது (சீன சோதிடம்)

## எருது வருட பிரபலங்கள்

- நீலம் சஞ்சீவ ரெட்டி
- லியாண்டர் பயசு
- ரமேசு கிருட்டினன்
- சச்சின் தெண்டுல்கர்
- தினேசு கார்த்திக்
- கோமி சகாங்கிர் பாபா
- கிருத்திக் ரோசன்
- ஐசுவர்யா ராய் பச்சன்
- நெப்போலியன் போனபர்ட்
- வால்ட் டிசுனி
- ரிச்சர்ட் நிக்சன்
- சார்லி சாப்ளின்
# எருது (சீன சோதிடம்)

## எருது வருடத்தில் உதயமான நாடுகள்

- இந்தியா
- சுவிட்சர்லாந்து
- கியூபா
- யேமன்
- பின்லாந்து
- உக்ரைன்
# எருது (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# புலி (சீன சோதிடம்)

**புலி** சீன சோதிடத்தின் மூன்றாவது குறி ஆகும். 1926, 1938, 1950, 1962, 1974, 1986, 1998, 2010, 2022, 2034 ஆகிய வருடங்கள் புலி வருடம் ஆகும். இந்த வருடத்தில் பிறந்தவர்கள் சுறுசுறுப்பும், வசீகரமும், அதிகார குனமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# புலி (சீன சோதிடம்)

## பெயர்க்காரணம்

ஒரு காலத்தில் முதல் வருடக்குறியாக யார் வருவது என்று விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி தந்திரமாக முதல் இடத்திலும், எருது இரண்டாவது இடத்துலும் வந்தது. வலுவான பிராணியாக இருந்தாளும், ஆற்றின் வேகம் அதிகமாக இருந்ததால் புலியால் மூன்றாவது இடத்திர்க்கே வர முடிந்தது. இதனால் புலியை கடவுள் மூன்றாவது வருடக்குறியாக அறிவித்தார்.  
புலி மூன்றாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# புலி (சீன சோதிடம்)

## இயல்புகள்

| நேரம் | இரவு 3:00 முதல் 5:00 வரை |  |
| --- | --- | --- |
| உரிய திசை | கிழக்கு, வட கிழக்கு |  |
| உரிய காலங்கள் | குளிர்காலம் (பெப்ரவரி) |  |
| நிலையான மூலகம் | மரம் |  |
| யின்-யான் | யான் |  |
| ஒத்துப்போகும் விலங்குகள் | நாய், குதிரை, டிராகன் |  |
| ஒத்துப்போகாத விலங்குகள் | ஆடு, எருது, குரங்கு | } |
# புலி (சீன சோதிடம்)

## இராசி அம்சங்கள்

| இராசி எண்கள் | 4, 5, 7, 9, 13, 34, 44, 45, 54 |  |
| --- | --- | --- |
| இராசி நிறம் | பச்சை, ஊதா |  |
| இராசிக் கல் | வைரம் | } |
# புலி (சீன சோதிடம்)

## புலி வருடத்தைய பிரபலங்கள்

- தேவநேயப் பாவாணர்
- இராசாசி
- இரசினிகாந்த்
- ஃசானகி
- விசய்
- மகேசு பூபதி
- சானியா மிர்சா
- கார்ல் மார்க்சு
- மர்லின் மன்றோ
- மார்கோ போலோ
- இரண்டாம் எலிசபெத்
- டாம் குரூசு
# புலி (சீன சோதிடம்)

## புலி வருடத்தில் உதயமான நாடுகள்

- சோவியத் யூனியன்
- ரோமானியா
- எசுப்பானியா
- துருக்கி
- எல் சால்வடோர்
- வட கொரியா
# புலி (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# முதனியியல்

**முதனியியல்** அல்லது **முதனிலை விலங்கியல்** என்பது முதல் நிலை விலங்குகளைப் பற்றி ஆயும் துறையாகும். இத்துறை சார்ந்த வல்லுனர்களை உயிரியல், மானிடவியல், உளவியல் மற்றும் பல துறைகளில் காணமுடியும். இத்துறை, *ஓமோ* பேரினத்தை, சிறப்பாக *ஓமோ சப்பியன்களை* இயற்பிய மானிடவியலின் ஒரு கிளைத்துறை ஆகும். இத்துறை மனித இன மூதாதைகளான மனிதக் குரங்குகளை ஒத்த இனங்களை ஆய்வு செய்யும் துறையுடனும் பொதுவான ஆய்வுப்பரப்பைக் கொண்டுள்ளது.  
தற்கால முதனியியல் பெருமளவு பல்வகைமைத் தன்மை கொண்ட ஒரு அறிவியல். இது, முதனிலை விலங்கு மூதாதைகளின் உடற்கூற்றியல் ஆய்வுகள், முதனிலை விலங்குகளை அவற்றின் வாழிடங்களில் கவனித்துச் செய்யும் கள ஆய்வு, விலங்கு உளவியல் சோதனைகள், மனிதக்குரங்கு மொழி போன்ற பலவற்றை உள்ளடக்குகின்றது. இவ்வாய்வுகள், மனிதனுடைய அடிப்படை நடத்தைகள், அவற்றின் தொன்மையான மூலங்கள் தொடர்பான பல தகவல்களை வெளிப்படுத்தியுள்ளன.
# முதனியியல்

## துறைகள்

முதனியியல், அதனைத் தொடங்கியவர்களின் பண்பாட்டுப் பின்புலத்தில் இருந்து உருவான பல வேறுபாடான துறைகளைக் கொண்டுள்ளது. உண்மையில் இத்துறையேகூட உலகின் பல்வேறு பகுதிகளில் வெவ்வேறு விதமாகக் கையாளப்பட்டு வருவதைக் காணலாம். இவை வேறுபட்ட அணுகுமுறைகள், கோட்பாடுகள், வழிமுறைகள் போன்றவற்றை, மனிதரல்லாத முதனிலை விலங்குகளினதும், அவை மனிதருடன் கொண்டுள்ள தொடர்புகள் குறித்தும் ஆய்வு செய்வதற்குப் பயன்படுத்துகின்றன.  
முதனியியல் துறையில் காணப்படும் முக்கிய துறைகளில் மேற்கத்திய முதனியியல், சப்பானிய முதனியியல் என்பவையும் அடங்கும். இவ்விரு துறைகளுக்கும் இடையிலான வேறுபாடுகள், இவற்றின் உருவாக்கத்தின் போது காணப்பட்ட தனித்துவமான பண்பாடு, மெய்யியல் நோக்கு என்பவற்றினால் உருவானவை. முதனியியலின் இவ்விரு பிரிவுகளும், பல ஒத்த கொள்கைகளை அடிப்படையாகக் கொண்டிருந்தபோதும், ஆய்வுக்குரிய இடங்களும், தரவுகளைப் பெறுவதற்கான வழிமுறைகளும் பெரிதும் வேறுபடுகின்றன.
# முயல் (சீன சோதிடம்)

**முயல்** சீன சோதிடத்தின் நான் காவது குறி ஆகும். 1927, 1939, 1951, 1963, 1975, 1987, 1999, 2011, 2023, 2035 ஆகிய வருடங்கள் முயல் வருடம் ஆகும். இந்த வருடத்தில் பிறந்தவர்கள் அமைதியும், கலை நயமும், நீண்ட ஆயுளும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# முயல் (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி ஆகியவற்றை தொடர்ந்து முயல் நான் காவதாக வந்தது. வலு குறைவான பிராணியாக இருந்தபோதும், ஆற்றின் குறுக்கே இருந்த பாறைகள் மற்றும் மரக்கட்டைகள் ஆகியவற்றின் மீது தாவித்தாவியே சுலபமாக முயல் நான்காவது இடத்திர்க்கு வந்தது. இதனால் முயலை கடவுள் நான்காவது வருடக்குறியாக அறிவித்தார்.  
முயல் நான்காவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# முயல் (சீன சோதிடம்)

## இயல்புகள்

| நேரம் | காலை 5:00 முதல் 7:00 வரை |  |
| --- | --- | --- |
| உரிய திசை | கிழக்கு |  |
| உரிய காலங்கள் | வசந்த காலம் (மார்ச்) |  |
| நிலையான மூலகம் | மரம் |  |
| யின்-யான் | யின் |  |
| ஒத்துப்போகும் விலங்குகள் | பன்றி, நாய், ஆடு |  |
| ஒத்துப்போகாத விலங்குகள் | சேவல், எலி | } |
# முயல் (சீன சோதிடம்)

## இராசி அம்சங்கள்

| இராசி எண்கள் | 1, 3, 5, 9, 15, 19, 35 |  |
| --- | --- | --- |
| இராசி நிறம் | பச்சை, வெளிர் மயில் பச்சை |  |
| இராசிக் கல் | அக்வா மரின் | } |
# முயல் (சீன சோதிடம்)

## முயல் வருடத்தைய பிரபலங்கள்

- அவிநாசலிங்க செட்டியார்
- பாரதிதாசன்
- கண்ணதாசன்
- பீர்பால் சகனி
- காமராசர்
- பெரியார்
- சிவாசி கணேசன்
- சூர்யா
- யேசுதாசு
- சாகிர் உசேன்
- ஆல்பர்ட் ஐன்சுடைன்
- பதினான்காம் பெனடிக்
- டேவிட் பெக்காம்
- டைகர் உட்சு
# முயல் (சீன சோதிடம்)

## முயல் வருடத்தில் உதயமான நாடுகள்

- ஓமன்
- இராக்
- மலேசியா
- குரோசியா
- சிலி
- சிரியா
# முயல் (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# டிராகன் (சீன சோதிடம்)

**டிராகன்** சீன சோதிடத்தின் கூறப்படும் ஐந்தாவது இராசிக் குறியீடு ஆகும். இந்த வருடத்தில் பிறந்தவர்கள் ஆடம்பர மற்றும் போராட்ட குனமும், வீரமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# டிராகன் (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல் ஆகியவற்றை தொடர்ந்து டிராகன் ஐந்தாவதாக வந்தது. பலம் மிகுந்த பிராணியாக இருந்தபோதும், உலக உயிர்களுக்காக மழையை தர வேண்டி இருந்ததாலும், நான்காவதாக வந்தும் கரையை தொடமுடியாமல் தவித்த முயலுக்கு உதவி செய்ததாலும் டிராகனால் ஐந்தாவதாகத்தான் வர முடிந்தது. இதனால் டிராகனை கடவுள் ஐந்தாவது வருடக்குறியாக அறிவித்தார்.  
டிராகன் ஐந்தாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# டிராகன் (சீன சோதிடம்)

## இயல்புகள்

| நேரம் | இரவு 7:00 முதல் 9:00 வரை |  |
| --- | --- | --- |
| உரிய திசை | கிழக்கு, தென் கிழக்கு |  |
| உரிய காலங்கள் | வசந்த காலம் (ஏப்ரல்) |  |
| நிலையான மூலகம் | மரம் |  |
| யின்-யான் | யான் |  |
| ஒத்துப்போகும் விலங்குகள் | குரங்கு, எலி, பாம்பு, சேவல் |  |
| ஒத்துப்போகாத விலங்குகள் | எருது, ஆடு, நாய் | } |
# டிராகன் (சீன சோதிடம்)

## இராசி அம்சங்கள்

| இராசி எண்கள் | 3, 4, 5, 6, 15, 21, 34, 35, 36, 45 |  |
| --- | --- | --- |
| இராசி நிறம் | மஞ்சள், தங்க நிறம் |  |
| இராசிக் கல் | செவ்வந்திக்கல் | } |
# டிராகன் (சீன சோதிடம்)

## டிராகன் வருடத்தைய பிரபலங்கள்

- எம். எசு. சுப்புலெட்சுமி
- எம். எல். வசந்தகுமாரி
- நரேன் கார்த்திகேயன்
- திருப்பூர் குமரன்
- சே. ஆர். டி. டாடா
- கியானி செயல் சிங்
- புளோரன்சு நைட்டிங்கேல்
- சோன் ஆப் ஆர்க்
- சிக்மண்ட் பிராய்ட்
- ரொனால்டோ
# டிராகன் (சீன சோதிடம்)

## டிராகன் வருடத்தில் உதயமான நாடுகள்

- சீனா
- ஐக்கிய இராச்சியம்
- டென்மார்க்
- இரான்
- சப்பான்
- இத்தாலி
- பல்கேரியா
- வியட்நாம்
- மைக்குரோனீசியா
# டிராகன் (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# பாம்பு (சீன சோதிடம்)

**பாம்பு** என்பது சீன சோதிடத்தில் கூறப்படும் ஆறாவது இராசிக் குறியீடு ஆகும். இந்த இராசியில் பிறந்தவர்கள் அமைதியும், சிக்கனமும், சாகச குனமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# பாம்பு (சீன சோதிடம்)

## பெயர்க்காரணம்

பாம்பு ஆறாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது. முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு பெரிய ஆற்றைக் கடக்கும் போட்டியை அறிவித்தார். இதில் எலி, எருது, புலி, முயல், டிராகன் ஆகியவற்றை தொடர்ந்து பாம்பு ஆறாவதாக வந்தது. ஏழாவதாக வந்த குதிரை, கரையை நெருங்கும் பொழுது அதன் குழம்பிலிருந்து பாம்பு வெளியே வந்தது. அதைக்கண்டு பயந்து போன குதிரை சற்று பின்வாங்கியது. இதை பயன்படுத்திக்கொண்டு பாம்பு ஆறாவதாக கரையை அடைந்தது. இதனால் பாம்பை கடவுள் ஆறாவது வருடக்குறியாக அறிவித்தார்.
# பாம்பு (சீன சோதிடம்)

## இயல்புகள்

| நேரம் | இரவு 9:00 முதல் 11:00 வரை |  |
| --- | --- | --- |
| உரிய திசை | தெற்கு, தென் கிழக்கு |  |
| உரிய காலங்கள் | வசந்த காலம் (மே மாதம்) |  |
| நிலையான மூலகம் | நெருப்பு |  |
| யின்-யான் | யின் |  |
| ஒத்துப்போகும் விலங்குகள் | சேவல், எருது |  |
| ஒத்துப்போகாத விலங்குகள் | பன்றி, குரங்கு | } |
# பாம்பு (சீன சோதிடம்)

## இராசி அம்சங்கள்

| இராசி எண்கள் | 1, 2, 4, 6, 13, 24, 42, 46 |  |
| --- | --- | --- |
| இராசி நிறம் | சிகப்பு, நீலம் |  |
| இராசிக் கல் | வைடூரியம் | } |
# பாம்பு (சீன சோதிடம்)

## பாம்பு வருடத்தைய பிரபலங்கள்

- ஏ. ஆர். ரகுமான்
- மகாத்மா காந்தி
- எம். சி. இராமச்சந்திரன்
- வைரமுத்து
- மகெல சயவர்த்தனே
- அரவிந்த டி சில்வா
- சாருக் கான்
- விசய் அமிர்தராச்
- சான் எப். கென்னடி
- பாப்லோ பிக்காசோ
- டிக் சீனி
- பாப் டைலன்
# பாம்பு (சீன சோதிடம்)

## பாம்பு வருடத்தில் உதயமான நாடுகள்

- மங்கோலியா
- லித்துவேனியா
- சவுதி அரேபியா
- லாத்வியா
- திரினிடாட் டொபாகோ
- எசுத்தோனியா
# பாம்பு (சீன சோதிடம்)

## இதையும் பார்க்கவும்

- சீன சோதிடம்
# தமிழ்மகன்

**தமிழ்மகன்** (பிறப்பு: டிசம்பர் 24, 1964) தமிழ் எழுத்தாளர் ஆவார். இவரது இயற்பெயர் வெங்கடேசன் மற்றும் வளவன், தேனீ ஆகியவை பிற புனைப் பெயர்கள் ஆகும். இதுவரை ஏராளமான சிறுகதைகள், கட்டுரைகள், சில நாவல்கள் எழுதியுள்ளார். அறிவியல், சமூக சிறுகதைகளை சுவாரசியமான நடையில் எழுதி வருகிறார். திரைப்படம் தொடர்பான கட்டுரைகள், திரைப்படங்களுக்கு உரையாடல்கள் எழுதி உள்ளார். இவர் எழுதிய மானுடப் பண்ணை எனும் நூல் தமிழ் வளர்ச்சித் துறையின் 1994 ஆம் ஆண்டிற்கான சிறந்த நூல்களில் புதினம் வகைப்பாட்டிலும் *“எட்டாயிரம் தலைமுறை”* எனும் நூல் 2008 ஆம் ஆண்டிற்கான சிறந்த நூல்களில் சிறுகதை வகைப்பாட்டிலும் பரிசு பெற்றிருக்கின்றன.
# தமிழ்மகன்

## வாழ்க்கைக் குறிப்பு

தமிழ்மகன் அன்றைய செங்கல்பட்டு மாவட்டம், இன்றைய திருவள்ளூர் மாவட்டம் காரணை கிராமத்தைச் சேர்ந்தவர். இயற்பியல் துறையில் இளம் அறிவியல் பட்டமும், அரசறிவியல் துறையில் முதுகலைப் பட்டமும் பெற்றுள்ளார். பணி ஓய்வு பெற்ற பின் சென்னை பல்கலைக்கழகத்தில் சைவ சித்தாந்தம் முதுகலை பட்டம் படித்தார். இவருக்கு மனைவி திலகவதி, மகன் மாக்சிம், மகள் அஞ்சலி ஆகியோர் உள்ளனர்.
# தமிழ்மகன்

## எழுத்துலக அறிமுகம்

1984-ஆம் ஆண்டு சென்னை மாநிலக் கல்லூரியில் இயற்பியல் பட்டப் படிப்பில் இறுதி ஆண்டு படித்த போது, டி. வி. எஸ். நிறுவனமும் *இதயம் பேசுகிறது* வார இதழும் இணைந்து புதின போட்டி நடத்துவதாக அறிவித்தன. இறுதி ஆண்டு தேர்வை ஓரம் கட்டிவிட்டு *வெள்ளை நிறத்தில் ஒரு காதல்* என்ற புதினம் எழுதினார். அதில் தேர்வு பெற்று முதல் பரிசாக டி.வி.எஸ். 50. வாகனத்தைப் பெற்றார். அக்கதையை முதற் பரிசுக்குத் தேர்வு செய்தவர் சின்னக்குத்தூசி ஆவார். புதினம் அந்த இதழில் ஓவியர் ஜெயராஜ் வரைந்த ஓவியங்களோடு தொடர்கதையாக வெளியானது.
# தமிழ்மகன்

## எழுதிய நூல்கள்

- கவிதை நூல்கள்
- பூமிக்குப் புரிய வைப்போம்
- ஆறறிவு மரங்கள்
இந்த இரண்டு நூல்களும் அவர் கல்லூரியில் படித்தபோது வெளியானவை.  
**சிறுகதை நூல்கள்**
- எட்டாயிரம் தலைமுறை
- மீன்மலர்
- சாலை ஓரத்திலே வேலையற்றதுகள்
- அமரர் சுஜாதா
- மஞ்சு அக்காவின் மூன்று முகங்கள்  
**புதினங்கள்**
- வெள்ளை நிறத்தில் ஒரு காதல்
- சொல்லித் தந்த பூமி
- மானுடப் பண்ணை
- வெட்டுப் புலி (இருபதாம் நூற்றாண்டு தமிழகத்தின் திராவிட மனச் சூழலை விவரிக்கும் நாவல்) (2009)
- ஆண்பால் பெண்பால் (2011)
- வனசாட்சி (2012)
- ஆபரேஷன் நோவா (2014) அறிவியல் புனைகதை புதினம்
- தாரகை (2016)
- வேங்கை நங்கூரத்தின் ஜீன் குறிப்புகள் (அறிவியல் வரலாற்று நாவல் - 2017)
- படைவீடு (2020) சரித்திர புதினம்
- பிரம்ம ராட்சஸ் (2021)
- ஒரு ஊர்ல ஒரு ராணி (2022 )
- ஞாலம் (2023)  
**சிறுவர் நூல்கள்**  
அஞ்சலிக்கு அப்பா சொன்ன கதைகள் (2018)  
**கட்டுரை நூல்கள்**
- விமானங்களை விழுங்கும் மர்மக்கடல்
- தமிழ்ச் சிறுகதைக் களஞ்சியம் ( நூறாண்டு கண்ட தமிழ் சிறுகதைகளின் வரலாறு )  
**வாழ்க்கைத் தொடர் கட்டுரைகள்**
- வாக்குமூலம் (தமிழ் திரைப்பட நடிகர் சத்யராஜ் பற்றியது)
- சங்கர் முதல் ஷங்கர் வரை (தமிழ் திரைப்பட இயக்குநர் ஷங்கர் பற்றியது)  
**திரையுலகத் தொடர் கட்டுரைகள்**
- தில்லானா தில்லானா (நடிகை மீனா கட்டுரைத் தொடர்)
- *செல்லுலாய்ட் சித்திரங்கள்* (நேரில் சந்தித்த திரைப்படக் கலைஞர்கள் பற்றிய நினைவுக் குறிப்புகள்)  
**மொழி பெயர்க்கப்பட்டவை**
இவரது சிறுகதைகள் ஆங்கிலம், மலையாளம், பஞ்சாபி, தெலுங்கு, இந்தி மொழிகளில் மொழி பெயர்க்கப்பட்டுள்ளன.
# தமிழ்மகன்

## எழுதிய இதழ்கள்

**அச்சு இதழ்கள்**
- கணையாழி, அன்னம், அமுதசுரபி, இதயம் பேசுகிறது, தாய், ராணி, குங்குமம், ஆனந்த விகடன், தினமணி கதிர், உயிர்மை, உயிரெழுத்து, வார்த்தை, யுகமாயினி மற்றும் புதிய புத்தகம் பேசுது  
**இணைய இதழ்கள்**
- ஆறாம் திணை, சென்னை ஆன்லைன், திண்ணை.காம், கீற்று.காம், உயிரோசை, தமிழ் ஸ்டூடியோ.காம், தமிழ் சினிமா.காம்
# தமிழ்மகன்

## பணியாற்றிய பத்திரிகைகள்

- போலீஸ் செய்தி புலனாய்வு இதழில் பொறுப்பாசிரியர் பணி
- தமிழன் நாளிதழில் இலவச இணைப்பு இதழ் பொறுப்பு
- வண்ணத்திரை செய்தியாளர்
- தினமணி நாளிதழ் சினிமா செய்தியாளர்
- குமுதம் வார இதழ் சினிமா செய்தியாளர்
- குங்குமம் வண்ணத்திரை பொறுப்பாசிரியர்
- தினமணியில் முதன்மை உதவி ஆசிரியர்
- ஆனந்தவிகடன் குழும இதழில் உதவி பொறுப்பாசிரியர்
# தமிழ்மகன்

## விருதுகள்

- வெள்ளை நிறத்தில் ஒரு காதல் (இளைஞர் ஆண்டு நாவல் போட்டியில் முதல் பரிசு)
- மானுடப் பண்ணை (தமிழக அரசின் சிறந்த நாவல் விருது)
- மொத்தத்தில் சுமாரான வாரம் (தி. ஜானகிராமன் நினைவுக் குறுநாவல் போட்டியில் தேர்வு),
- கிளாமிடான் (சிறுகதை) (அமரர் சுஜாதா நினைவு அறிவியல் புனைகதை விருது, இருபதாயிரம் ரூபாய் பரிசு)
- எட்டாயிரம் தலைமுறை (2008-ஆம் ஆண்டிற்கான தமிழ்நாடு அரசின் சிறந்த சிறுகதை நூல் விருது)
- 2010ஆம் ஆண்டிற்கான ஜெயந்தன் அறக்கட்டளை விருது (வெட்டுப்புலி நாவலுக்காக)
- 2010ஆம் ஆண்டிற்கான கஸ்தூரி சீனிவாசன் அறக்கட்டளை விருது (வெட்டுப்புலி நாவலுக்காக)
- வனசாட்சி நாவலுக்கான மலைச் சொல் விருது 2013
- வனசாட்சி நாவலுக்கான அமுதன் அடிகள் விருது 2013
- பெரியார் விருது 2014
- வேங்கை நங்கூரத்தின் ஜீன் குறிப்புகள் நாவலுக்கான கனடா இலக்கியத் தோட்ட புனைவு விருது 2017
- சென்னை ரோட்டரி சங்க விருது 2018
- தஞ்சாவூர் நெருஞ்சி இலக்கிய வட்டத்தின் க நா சு விருது 2018
- படைவீடு நாவலுக்கான சௌமா விருது 2021
- படைவீடு நாவலுக்கான வள்ளுவ பண்பாட்டு மைய விருது 2021
- படைவீடு நாவலுக்கான உலகத் தமிழ் பண்பாட்டு மைய விருது 2021
# தமிழ்மகன்

## திரைப்படப் பணி

- உள்ளக் கடத்தல்
- ரசிகர் மன்றம்
ஆகிய திரைப்படங்களுக்கு உரையாடல் எழுதி உள்ளார்.  
தயாரிப்பாளர் சிவி குமார் நிறுவனத்தில் கொற்றவை, பீட்சா 3 ஆகிய படங்களுக்கு வசனம் எழுதினார்.  
இவருடைய ஆபரேஷன் நோவா, நான் ரம்யாவாக இருக்கிறேன்... ஆகிய அறிவியல் புதினங்கள் திரைப்படங்களுக்காக ஒப்பந்தம் ஆகியுள்ளன.
# குதிரை (சீன சோதிடம்)

**குதிரை**சீன சோதிடத்தின் ஏழாவது குறி ஆகும். 1930, 1942, 1954, 1966, 1978, 1990, 2002, 2014, 2026, 2038 ஆகிய வருடங்கள் குதிரை வருடம் ஆகும். இந்த வருடத்தில் பிறந்தவர்கள் புத்திசாலித்தனம்,பிடிவாதம் மற்றும் பல்திறன் தன்மை கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# குதிரை (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். போட்டியின் தொடக்கத்தில் எலி, எருது, புலி, முயல், டிராகன் ஆகியவற்றை தொடர்ந்து குதிரை ஆறாவதாக வந்தது. இறுதியில் கரையை நெருங்கும் நேரத்தில் இதன் குழம்பில் இருந்து பாம்பு ஒன்று வெளிப்பட்டது. இதனால் குதிரை பயந்து சற்று பின்வாங்கிய நேரத்தில், பாம்பு முந்திக்கொண்டு ஆறாவதாக கரையை அடைந்தது. ஏழாவதாக கரையை அடைந்த குதிரையை கடவுள் ஏழாவது வருடக்குறியாக அறிவித்தார்.  
குதிரை ஏழாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# குதிரை (சீன சோதிடம்)

## இயல்புகள்

| நேரம் | காலை 11:00 முதல் மதியம் 1:00 வரை |  |
| --- | --- | --- |
| உரிய திசை | தெற்கு |  |
| உரிய காலங்கள் | கோடை காலம் (சூன்) |  |
| நிலையான மூலகம் | நெருப்பு |  |
| யின்-யான் | யான் |  |
| ஒத்துப்போகும் விலங்குகள் | நாய், புலி, ஆடு |  |
| ஒத்துப்போகாத விலங்குகள் | எலி, குரங்கு | } |
# குதிரை (சீன சோதிடம்)

## இராசி அம்சங்கள்

| இராசி எண்கள் | 1, 3, 4, 8, 13, 14, 41, 43 |  |
| --- | --- | --- |
| இராசி நிறம் | சிகப்பு, அடர் கருப்பு |  |
| இராசிக் கல் | புசுபராகம் | } |
# குதிரை (சீன சோதிடம்)

## குதிரை வருடத்தைய பிரபலங்கள்

- பாரதியார்
- பாலமுரளி கிருட்டினா
- இந்திரா காந்தி
- சங்கர் தயாள் சர்மா
- பட்டுக்கோட்டை கல்யாணசுந்தரம்
- ஆர். கே. நாராயணன்
- சிவசங்கரி
- கமல்காசன்
- அமிதாப் பச்சன்
- கிளின்ட் ஈசுடுவுட்
- ஃகாரிசன் போர்ட்
- சனட் சாக்சன்
- மைக் டைசன்
- டேட்டி ரூசுவெல்ட்
- வாரன் பபெட்
# குதிரை (சீன சோதிடம்)

## குதிரை வருடத்தில் உதயமான நாடுகள்

- போர்த்துக்கல்
- மெக்சிகோ
- தென் ஆப்பிரிக்கா
- இசுரேல்
- டொமினிக்கன் குடியரசு
- பாகிசுத்தான்
# குதிரை (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# எறும்பியல்

**எறும்பியல்** (Myrmecology) என்பது, எறும்புகள் பற்றி அறிவியல் அடிப்படையின் ஆய்வு செய்யும் துறையாகும். இது பூச்சியியலில் கிளைத்துறை ஆகும். தொடக்ககால எறும்பியலாளர்கள் சிலர், எறும்புகள் சமுதாயத்தை ஓர் உயர்வான சமுதாயமாகக் கருதி அதன் அடிப்படையில் மனித சமுதாயத்தின் பிரச்சினைகளுக்குத் தீர்வு காண்பதற்காக அவற்றை ஆய்வு செய்தனர். இவை சிக்கலானதும், வேறுபட்ட வடிவங்களில் அமைந்ததுமான உயர்நிலைச் சமூக அமைப்பைக் கொண்டிருப்பதனால், சமூக முறைமைகளின் படிமலர்ச்சி குறித்து ஆய்வு செய்வதற்காக மாதிரியாக இன்றும் எறும்புகள் திகழ்கின்றன. எறும்புகளின் பல்வகையும், சூழல்மண்டலத்தில் இவற்றின் முன்னிலையும் உயிரியற்பல்வகைமை மற்றும் பாதுகாப்பு குறித்தும் நடைபெறும் ஆய்வுகளில் எறும்புகளுக்கு முக்கியத்துவத்தைக் கொடுக்கின்றன.
# எறும்பியல்

## வரலாறு

எறும்புகளின் வாழ்க்கையையினை அறிந்துகொள்ளும் ஆர்வம் நீண்ட காலமாகவே மனிதர்களுக்கு இருந்துள்ளது. பல சமுதாயங்களில் நாட்டார் ஆக்கங்களில் இது குறித்த செய்திகளைக் காணலாம். உள்ளுணர்வு, கற்றல், சமூகம் போன்ற எண்ணக்கருக்களில் ஆர்வம் கொண்டவரான, உளவியலாளர் அக்சுத்தே ஃபோரெல் (1848–1931)என்பவரே எறும்புகளின் வாழ்க்கையைக் கவனிப்பதன் மூலம் அறிவியல் அடிப்படையில் அவற்றை முதன்முதலில் ஆய்வு செய்தவர் ஆவார். 1874 ஆம் ஆண்டில் *சுவிட்சர்லாந்தின் எறும்புகள்* என்னும் நூலை எழுதிய இவர் தனது வீட்டுக்கும் *எறும்புகள் குடியிருப்பு* என்று பெயர் இட்டார். ஃபோரெலின் தொடக்க ஆய்வுகள் எறும்புக் குடியிருப்பு ஒன்றில் உள்ள பல்வேறு எறும்பினங்களை கலப்பது தொடர்பிலானவை. ஓர் பரந்த பகுதியில் அமைந்த பல எறும்புக் குடியிருப்புகள் ஒன்றோடொன்று தொடர்பு கொண்டிருந்ததையும் சில பகுதிகளில் குடியிருப்புக்கள் தனித்தனியாகவே செயல்பட்டதையும் இவர் கவனித்தார். இதனை இவர் நாடுகளின் அமைப்புக்களுடன் ஒப்பிட்டார்.  
வில்லியம் மார்ட்டன் வீலர் (1865–1937) என்பவர், எறும்புகளைச் சமூக அமைப்பு என்னும் நோக்கில் ஆய்வு செய்தார். 1910ஆம் ஆண்டில், *ஓர் உயிரினமாக எறும்புக் குடியிருப்புக்கள்* என்னும் தலைப்பில் விரிவுரை ஒன்று நிகழ்த்தினார். இவ்விரிவுரையே *பேருயிரினம்* என்னும் எண்ணக்கருவுக்கான முன்னோடியாக விளங்கியது. எறும்புக் குடியிருப்பில், உணவு பகிரப்படுவதை அடிப்படையான அம்சமாக வீலர் கருதினார். உணவுக்குச் சாயம் இடுவதன்மூலம் உணவு எவ்வாறு பரவுகிறது என்பதை ஆராய்ந்தார். ஓராசு தோனிசுத்தோர்ப் போன்றவர்கள், எறும்புகளின் தொகுதியியல் பற்றி ஆய்வு செய்தனர்.  
உயிரியலின் பிற அம்சங்களில் வளர்ச்சி ஏற்படும் வரையில், இந்த மரபு உலகின் பல பாகங்களிலும் தொடர்ந்தது. மரபியலின் அறிமுகம், நடத்தையியல் தொடர்பான எண்ணக்கரு, அதன் வளர்ச்சி என்பன எறும்புகள் தொடர்பான புதிய சிந்தனைகளுக்கு வித்திட்டன. இத்தகைய ஆய்வுப்பாதையில் முன்னோடியாக விளங்கியவர் ஈ. ஓ. வில்சன் என்பவர். சமூக உயிரியல் எனப்படும் துறையை நிறுவியவரும் இவரே.
# ஆடு (சீன சோதிடம்)

**ஆடு** சீன சோதிடத்தின் எட்டாவது குறி ஆகும். 1931, 1943, 1955, 1967, 1979, 1991, 2003, 2015, 2027, 2039 ஆகிய வருடங்கள் ஆடு வருடங்கள் ஆகும். இந்த வருடத்தில் பிறந்தவர்கள் இளகிய மனம் மற்றும் கூச்ச சுபாவம் கொண்டவர்களாகவும், சிறந்த படைப்பாளிகளாகவும் இருப்பார்கள் என்பது சீன சோதிடத்தின் கணிப்பு ஆகும்.
# ஆடு (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொண்டு உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்த பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார்.  
ஆடு எட்டாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# ஆடு (சீன சோதிடம்)

## இயல்புகள்

| நேரம் | மதியம் 1:00 முதல் 3:00 வரை |  |
| --- | --- | --- |
| உரிய திசை | தெற்கு, தென்மேற்கு |  |
| உரிய காலங்கள் | கோடை காலம் (சூலை) |  |
| நிலையான மூலகம் | நெருப்பு |  |
| யின்-யான் | யின் |  |
| ஒத்துப்போகும் விலங்குகள் | முயல், பன்றி, குதிரை |  |
| ஒத்துப்போகாத விலங்குகள் | எலி, எருது | } |
# ஆடு (சீன சோதிடம்)

## இராசி அம்சங்கள்

| இராசி எண்கள் | 3, 4, 5, 12, 34, 45, 54 |  |
| --- | --- | --- |
| இராசி நிறம் | மஞ்சள், வெளிர் பச்சை |  |
| இராசிக் கல் | மரகதம் | } |
# ஆடு (சீன சோதிடம்)

## ஆடு வருடத்தைய பிரபலங்கள்

- அப்துல் கலாம்
- பில் கேட்சு
- விசய் மல்லையா
- வடலூர் வள்ளலார்
- விக்ரம் சாராபாய்
- பிரகாசு படுகோன்
- டி. கே. பட்டம்மாள்
- வாலி
- மாதுரி தீக்சித்
- போரிசு பெக்கர்
- ஆர்வின் ரைட்
- மைக்கேல் ஏச்சலோ
- மார்க் டிவைன்
- புரூசு வில்லிசு
- சேன் ஆசுடின்
# ஆடு (சீன சோதிடம்)

## ஆடு வருடத்தில் உதயமான நாடுகள்

- கென்யா
- கம்போடியா
- பெலீசு
- லிபியா
- கிரீசு
- பனாமா
# ஆடு (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# குரங்கு (சீன சோதிடம்)

**குரங்கு** சீன சோதிடத்தின் ஒன்பதாவது குறி ஆகும். 1932, 1944,
1956, 1968, 1980, 1992, 2004, 2016, 2028, 2040 ஆகிய வருடங்கள் குரங்கு வருடங்கள் ஆகும். இந்த வருடத்தில் பிறந்தவர்கள் அழகும், புத்திசாலித்தனமும், கற்பனைவளமும் மிக்கவர்களாக இருப்பார்கள் என்பது சீன சோதிடத்தின் கணிப்பு ஆகும்.
# குரங்கு (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொண்டு உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்த பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார்.  
குரங்கு ஒன்பதாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# குரங்கு (சீன சோதிடம்)

## இயல்புகள்

| நேரம் | மாலை 3:00 முதல் 5:00 வரை |  |
| --- | --- | --- |
| உரிய திசை | மேற்கு, தென் மேற்கு |  |
| உரிய காலங்கள் | இலையுதிர் காலம் (ஆகசுட்) |  |
| நிலையான மூலகம் | உலோகம் |  |
| யின்-யான் | யான் |  |
| ஒத்துப்போகும் விலங்குகள் | டிராகன், எலி |  |
| ஒத்துப்போகாத விலங்குகள் | புலி, பாம்பு, பன்றி | } |
# குரங்கு (சீன சோதிடம்)

## இராசி அம்சங்கள்

| இராசி எண்கள் | 3, 4, 5, 7, 16, 23, 34, 45, 54 |  |
| --- | --- | --- |
| இராசி நிறம் | வெள்ளை, மஞ்சள் |  |
| இராசிக் கல் | பெரிடாட் | } |
# குரங்கு (சீன சோதிடம்)

## குரங்கு வருடத்தைய பிரபலங்கள்

- இராசேந்திர பிரசாத்
- கே. ஆர். நாராயணன்
- என். எசு. கிருட்டிணன்
- இராசீவ் காந்தி
- மன்மோகன் சிங்
- செம்மாங்குடி சீனிவாச ஐயர்
- வ. உ. சிதம்பரம் பிள்ளை
- சலீம் அலி
- யூலியசு சீசர்
- எலிசபெத் டைலர்
- லியொனார்டோ டா வின்சி
# குரங்கு (சீன சோதிடம்)

## குரங்கு வருடத்தில் உதயமான நாடுகள்

- ஐக்கிய அமெரிக்கா
- பிரான்சு
- நோர்வே
- அங்கேரி
- இந்தோனேசியா
- லாவோசு
- பரோயே தீவுகள்
- லக்சம்பர்க்
- மெலனீசியா
# குரங்கு (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# சேவல் (சீன சோதிடம்)

**சேவல்** சீன சோதிடத்தின் பத்தாவது குறி ஆகும். 1933, 1945, 1957, 1969, 1981, 1993, 2005, 2017, 2029, 2041 ஆகிய வருடங்கள் சேவல் வருடம் ஆகும். இந்த வருடத்தில் பிறந்தவர்கள் கண்ணியம், நம்பிக்கை மற்றும் கூர்ந்த அறிவு ஆகிய குணங்களைக் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# சேவல் (சீன சோதிடம்)

## பெயர்க்காரனம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்குத் தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொன்று உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபிடித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்தப் பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார்.  
சேவல் பத்தாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# சேவல் (சீன சோதிடம்)

## இயல்புகள்

| நேரம் | மாலை 5:00 முதல் 7:00 வரை |  |
| --- | --- | --- |
| உரிய திசை | மேற்கு |  |
| உரிய காலங்கள் | இலையுதிர் காலம் (செப்டம்பர்) |  |
| நிலையான மூலகம் | உலோகம் |  |
| யின்-யான் | யின் |  |
| ஒத்துப்போகும் விலங்குகள் | டிராகன், எருது, பாம்பு |  |
| ஒத்துப்போகாத விலங்குகள் | முயல், நாய் | } |
# சேவல் (சீன சோதிடம்)

## இராசி அம்சங்கள்

| இராசி எண்கள் | 1, 5, 6, 12, 15, 16, 24, 51 |  |
| --- | --- | --- |
| இராசி நிறம் | வெள்ளை, வயலட் |  |
| இராசிக் கல் | சிட்ரைன் | } |
# சேவல் (சீன சோதிடம்)

## சேவல் வருடத்தைய பிரபலங்கள்

- முகேசு அம்பானி
- அசீம் பிரேம்சி
- சுனில் மிட்டல்
- கா. ந. அண்ணாதுரை
- பக்தவச்சலம்
- மகேந்திர சிங் தோனி
- சனத் செயசூர்யா
- யுவராச் சிங்
- விசுவநாதன் ஆனந்த்
- மாண்டலின் சீனிவாசன்
- ப. சிதம்பரம்
- இரட்யார்ட் கிப்ளிங்
- காத்தரின்
# சேவல் (சீன சோதிடம்)

## சேவல் வருடத்தில் உதயமான நாடுகள்

- பெல்சியம்
- ஆப்கானிசுத்தான்
- தென் கொரியா
- போலந்து
- செக் குடியரசு
- மொராக்கோ
# சேவல் (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# நாய் (சீன சோதிடம்)

**நாய்** சீன சோதிடத்தின் பதினொன்றாவது குறி ஆகும். 1934, 1946, 1958, 1970, 1982, 1994, 2006, 2018, 2030, 2042 ஆகிய வருடங்கள் நாய் வருடம் ஆகும். இந்த வருடத்தில் பிறந்தவர்கள் தோழமை, நேரிடை போக்கு, மனிதாபிமானம் ஆகியவற்றை தங்களின் குனங்களாக கொண்டவர்கள் என்பது சீன சோதிடத்தின் கணிப்பு ஆகும்.
# நாய் (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை, ஆடு, குரங்கு, சேவல் ஆகியவற்றை தொடர்ந்து நாய் பதினொன்றாவதாக வந்தது. சிறந்த நீச்சல் திறன் கொண்ட பிராணியாக இருந்தபோதும், பாதி வழியிலேயே நாய் ஒய்வெடுக்கப்போய் விட்டதால் அதனால் பதினொன்றாகதான் வர முடிந்தது. இதனால் நாயை கடவுள் பதினொன்றாவது வருடக்குறியாக அறிவித்தார்.  
நாய் பதினொன்றாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# நாய் (சீன சோதிடம்)

## இயல்புகள்

| நேரம் | இரவு 7:00 முதல் 9:00 வரை |  |
| --- | --- | --- |
| உரிய திசை | மேற்கு, வட மேற்கு |  |
| உரிய காலங்கள் | இலையுதிர் காலம் (அக்டோபர்) |  |
| நிலையான மூலகம் | உலோகம் |  |
| யின்-யான் | யான் |  |
| ஒத்துப்போகும் விலங்குகள் | குதிரை, புலி, முயல் |  |
| ஒத்துப்போகாத விலங்குகள் | டிராகன், ஆடு, எருது, செவல் | } |
# நாய் (சீன சோதிடம்)

## இராசி அம்சங்கள்

| இராசி எண்கள் | 1, 4, 5, 9, 10, 14, 19, 28, 30, 41, 45, 54 |  |
| --- | --- | --- |
| இராசி நிறம் | மஞ்சள், பவளப் பச்சை |  |
| இராசிக் கல் | வைரம் | } |
# நாய் (சீன சோதிடம்)

## நாய் வருடத்தைய பிரபலங்கள்

- அன்னை தெரசா
- பிரதிபா பாட்டீல்
- ஆர். வெங்கட் ராமன்
- சுப்பிரமணியன் சந்திரசேகர்
- சோனியா காந்தி
- வின்சுடன் சர்ச்சில்
- பில் கிளின்டன்
- மடோனா
- பெஞ்சமின் பிராங்கிளின்
- டொனால்ட் சான் டிராம்ப்
- நாராயண மூர்த்தி
- கபில் தேவ்
- மார்வன் சாம்சன் அத்தப்பட்டு
# நாய் (சீன சோதிடம்)

## நாய் வருடத்தில் உதயமான நாடுகள்

- ஆசுத்திரேலியா
- கனடா
- எத்தியோப்பியா
- நியுசிலாந்து
- அர்ச்சென்டினா
- அயர்லாந்து
# நாய் (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# பன்றி (சீன சோதிடம்)

**பன்றி** சீன சோதிடத்தின் பன்னிரெண்டாவது மற்றும் கடைசிக் குறி ஆகும். 1935, 1947, 1959, 1971, 1983, 1995, 2007, 2019, 2031, 2043 ஆகிய வருடங்கள் பன்றி வருடம் ஆகும். இந்த வருடத்தில் பிறந்தவர்கள் அமைதி, வீரம் மற்றும் அறிவு தாகம் ஆகிய குனங்களை தன்னகத்தே கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
# பன்றி (சீன சோதிடம்)

## பெயர்க்காரணம்

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை, ஆடு, குரங்கு, சேவல், நாய் ஆகியவற்றை தொடர்ந்து பன்றி பன்னிரெண்டாவதாக வந்தது. போட்டியின் இடையில் பசியின் காரணமாக உணவு அருந்திவிட்டு வந்தால், அதனால் பன்னிரெண்டாவது விலங்காகத்தான் வர முடிந்தது. இதனால் பன்றியை கடவுள் பன்னிரெண்டாவது வருடக்குறியாக அறிவித்தார்.  
பன்றி பன்னிரெண்டாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.
# பன்றி (சீன சோதிடம்)

## இயல்புகள்

| நேரம் | மாலை 9:00 முதல் 11:00 வரை |  |
| --- | --- | --- |
| உரிய திசை | வடக்கு, வட மேற்கு |  |
| உரிய காலங்கள் | இலையுதிர் காலம் (நவம்பர்) |  |
| நிலையான மூலகம் | நீர் |  |
| யின்-யான் | யின் |  |
| ஒத்துப்போகும் விலங்குகள் | முயல், ஆடு |  |
| ஒத்துப்போகாத விலங்குகள் | பாம்பு, குரங்கு, பன்றி | } |
# பன்றி (சீன சோதிடம்)

## இராசி அம்சங்கள்

| இராசி எண்கள் | 1, 3, 4, 5, 8, 16, 18, 34, 41, 48 |  |
| --- | --- | --- |
| இராசி நிறம் | கருப்பு, ஊதா |  |
| இராசிக் கல் | மாணிக்கம் | } |
# பன்றி (சீன சோதிடம்)

## பன்றி வருடத்தைய பிரபலங்கள்

- சீனிவாச இராமானுசம்
- பி. சுசீலா
- டி. எம். செளந்தரராசன்
- சானகி இராமச்சந்திரன்
- அனில் அம்பானி
- அசித் குமார்
- குன்னக்குடி வைத்தியநாதன்
- சிரிகாந்த்
- சுசாதா இரங்கராசன்
- எர்னெசுட் எமிங்க்வே
- அர்னால்ட் சுவாசுனேகர்
- ஆல்பிரட் இட்சாக்
- டேவிட் லெட்டர்மேன்
# பன்றி (சீன சோதிடம்)

## பன்றி வருடத்தில் உதயமான நாடுகள்

- பிலிப்பைன்சு
- அர்மீனியா
- லெபனான்
- யோர்டான்
- நேபாளம்
- அங்கோலா
# பன்றி (சீன சோதிடம்)

## இதையும் பார்க்கவும்

- சீன சோதிடம்  
- சீன விலங்கு ஜோதிடம் - சித்ரா சிவகுமார்
# இந்து குஃசு

**இந்து குஃசு** (*Hindu Kush*) என்பது வடமேற்கு பாகித்தானுக்கும் கிழக்கு மற்றும் நடு ஆப்கானித்தானுக்கும் இடையில் பரந்திருக்கும் மலைத் தொடராகும். இத்தொடரின் அதிஉயர் புள்ளி பாகித்தானில் உள்ள திரிச் மிர் (7,708 மீ அல்லது 25,289 அடி).  
இந்து குஃசு மலைத்தொடர் பாமிர், காரகோரம் ஆகிய மலைத்தொடர்களின் மேற்குத் தொடர்ச்சியாகும். அத்துடன் இது இமயமலையின் ஒரு உப மலைத்தொடருமாகும்.
# இந்து குஃசு

## மலைகள்

இந்து குஃசு மலைத்தொடரின் மலைகளின் உயரம் மேற்குத் திசை வழியே குறைந்து கொண்டு செல்லுகின்றது. காபூலுக்குக் கிட்டவாக நடுப்பகுதியில் இவற்றின் உயரம் 4,500 முதல் 6,000 மீட்டர் வரை உள்ளது; மேற்கில், இவற்றின் உயரம் 3,500 முதல் 4,000 மீட்டர்கள் (11,500 அடி முதல் 13,000 அடி) வரை உள்ளது. இந்து குஃசு மலைத்தொடரின் சராசரி உயரம் 4,500 மீட்டர்கள் (14,700 அடி). இவற்றின் நீளம் கிட்டத்தட்ட 966 கிலோமீட்டர்கள் (600 மைல்கள்). இவற்றில் 600 கிலோமீட்டர்கள் (370 மைல்கள்) தூர மலைகள் மட்டுமே இந்து குஃசு மலைகள் என அழைக்கப்படுகின்றன. இத்தொடரின் ஏனைய பகுதிகள் பல சிறிய மலைத்தொடர்களைக் கொண்டுள்ளன. இவை கோகி பாபா, சலாங்க், கோகி பாக்மன், சுபின் கார், சுலைமான் மலைத்தொடர், சியா கோகு போன்றவையாகும்.  
இந்து குஃசு மலைத்தொடரில் இருந்து பாயும் ஆறுகளில், எல்மண்ட் ஆறு, அரி ஆறு, காபூல் ஆறு, மற்றும் சிசுடன் ஆற்றுப்படுகை போன்றனை முக்கியமானவை.
# இந்து குஃசு

## இவற்றையும் காண்க

- மகாபாரத மலைத்தொடர்
- பெரும் இமயமலை
- சிவாலிக் மலை
# விக்கிப்பீடியா:முதற்பக்கக் கட்டுரைகள்/அக்டோபர் 25, 2009

**பேதை உள்ளான்** (*Ruff*) என்பது "கரைப்பறவைகள்" வகையைச் சார்ந்த ஒரு பறவை. பல உள்ளான் வகைப் பறவைகளும் இப்பிரிவிலடங்கும். இப்பறவையின் விலங்கியல் பெயர் *Philomachus pugnax* ஆகும். இந்தியாவில் இது பரவலாகக் காணப்படும் குளிர்கால-வரவி ஆகும்; மேலும் இது ஒரு வழிசெல் இடம்பெயர்வி. நீண்ட கழுத்து, சிறிய தலை, நுனியில் சற்று-சரிந்த சிறிய அலகு, பானை வயிறு, சற்றே-பெரிய ஆரஞ்சு அல்லது சிவப்பு நிறக் கால்கள் கொண்ட கரைப்பறவை. இப்பறவை பால் ஈருருமை உடையது. இவை வட ஐரோப்பா, சைபீரியாவிலுள்ள ஆர்க்டிக் துந்துரா சமவெளிப் பகுதிகளில் இனப்பெருக்கம் செய்கின்றன. குளிரான பனிக்காலங்களில் இவை குடிபெயர்ந்து தென் ஐரோப்பா, ஆப்பிரிக்காவின் கடற்கரை-சதுப்பு நிலங்களுக்கு; தெற்காசியா, அவுசுதிரேலியா நோக்கியும் செல்கின்றன. இந்தியாவில், குறிப்பாக கோடிக்கரை வனவிலங்குகள், பறவைகள் சரணாலயத்திற்கு வரும் பேதை உள்ளான்களின் எண்ணிக்கை வெகுவாகக் குறைந்துள்ளது.  
---  
**தீ எச்சரிக்கை அமைப்பு** (*Fire Alarm System*) எனப்படுவது வணிக, அலுவலக, குடியிருப்பு மற்றும் தொழிற்சாலைகள் ஆகியவற்றில் ஏற்ப்படும் தீ விபத்துகளை கணித்து எச்சரிக்கை செய்ய உதவும் ஒரு தானியங்கி மின்னணு அமைப்பு ஆகும். இவை பொருத்தப்பட்டிருக்கும் இடங்களில் தீ விபத்துகள் ஏற்படும் பொழுது இவற்றுடன் இணைக்கப்பட்டிருக்கும் ஒலிப்பான்கள் அதிக அழுத்த ஒலியை எழுப்பி மக்களை எச்சரிக்கை செய்கின்றன. பெரும்பாலும் மக்கள் அதிகம் கூடும் இடங்களில் பொருத்தப்படும் இவை, தானியங்கி மற்றும் மனித தூண்டல் மூலமும் இயங்கவல்லன. மையக்கட்டுப்பாட்டு அமைப்பு, கணிப்பான் அமைப்பு, எச்சரிக்கை அமைப்பு ஆகிய மூன்று அமைப்புகளை அடிப்படையாகக்கொண்டு இவை செயல்படுகின்றன.
# ஒக்தாயி கான்

**ஒக்தாயி** **கான்** என்பவர் செங்கிஸ் கானின் மூன்றாவது மகன் ஆவார். இவர் மங்கோலியப் பேரரசின் இரண்டாவது ககான் ஆவார். இவர் தனது தந்தைக்குப் பிறகு ஆட்சிக்கு வந்தார். தனது தந்தை தொடங்கி வைத்த பேரரசின் விரிவாக்கத்தை இவர் தொடர்ந்தார். மங்கோலியப் பேரரசு அதன் அதிக பட்ச பரப்பளவை அடைந்தபோது உலகின் முக்கியத் தலைவர்களில் ஒருவராகத் திகழ்ந்தார். மேற்கு மற்றும் தெற்கில் ஐரோப்பா மற்றும் சீனா மீது படையெடுத்தார். செங்கிஸ் கானின் அனைத்து முதன்மை மகன்களைப் போலவே இவரும் சீனா, ஈரான் மற்றும் நடு ஆசியா மீதான படையெடுப்புகளின்போது முக்கியப் பங்காற்றினார்.
# ஒக்தாயி கான்

## பின்னணி

ஒக்தாயி செங்கிஸ் கான் மற்றும் போர்ட்டே உஜினின் மூன்றாவது மகன் ஆவார். தனது தந்தையின் வளர்ச்சியின் வன்முறை நிறைந்த நிகழ்வுகளில் இவரும் பங்கெடுத்தார். இவருக்கு 17 வயதாக இருந்தபோது, சமுக்காவின் இராணுவத்திற்கு எதிராகத் தெமுஜின் கலகல்சித் மணல்பரப்பு யுத்தத்தில் முழுமையான தோல்வியைச் சந்தித்தார். படுகாயமடைந்த ஒக்தாயி யுத்தகளத்தில் தொலைந்துவிட்டார். இவரது தந்தையின் தத்துத் தம்பியும், தோழனுமான போரோகுலா இவரை மீட்டுக் கொண்டு வந்தார். இவருக்கு ஏற்கனவே மணமாகி இருந்த பொழுதும் 1204ஆம் ஆண்டு இவரது தந்தை தோற்கடிக்கப்பட்ட ஒரு மெர்கிடு தலைவனின் மனைவியாகிய தோரேசின் கதுனை இவருக்குக் கொடுத்தார். புல்வெளிப் பண்பாட்டில் ஒரு மனைவியைச் சேர்த்துக் கொள்வது என்பது வழக்கத்திற்கு மாறான ஒன்று கிடையாது.  
1206ஆம் ஆண்டு செங்கிஸ் கான், ககான் பட்டம் பெற்ற பிறகு சலயிர், பேசுத், தாய்சியுடு மற்றும் கோங்கதன் இனங்களின் *மிங்கன்கள்* ஒக்தாயியிக்கு ஒட்டு நிலங்களாகக் கொடுக்கப்பட்டனர். எமில் மற்றும் கோபோக்கு ஆறுகளை ஒக்தாயியின் நிலப்பரப்பானது ஆக்கிரமித்திருந்தது. இவரது தந்தையின் விருப்பப்படி சலயிர் தளபதியான இலுகேயி ஒக்தாயியின் ஆசான் ஆனார்.  
ஒக்தாயி அவரது சகோதரர்களுடன் 1211ஆம் ஆண்டு நவம்பர் மாதத்தில் சின் அரசமரபுக்கு எதிராக முதல்முறையாகச் சுதந்திரமாகப் போர்ப் பயணங்களை மேற்கொண்டார். முதலில் தெற்கில் இருந்த நிலப்பகுதியான ஏபெய் மாகாணம் மற்றும் பிறகு வடக்கே சான்சி மாகாணத்தில் இருந்த பகுதிகளை அழிக்க 1213ஆம் ஆண்டு அனுப்பப்பட்டார். ஓர்டோஸ் நகரத்தில் இருந்த சின் கோட்டைப் படையினரை ஒக்தாயியின் படைகள் துரத்திவிட்டன. பிறகு மேற்கு சியா, சின் மற்றும் சாங் பகுதிகளின் இணைப்பு நிலப்பரப்புக்கு இவர் பயணம் மேற்கொண்டார்.  
மங்கோலியர்களின் குவாரசமியப் படையெடுப்பின்போது 1219-20ஆம் ஆண்டில் ஐந்து மாத முற்றுகைக்குப் பிறகு ஒற்றார் நகரத்தின் குடிமக்களை ஒக்தாயி மற்றும் சகதாயி படுகொலை செய்தனர். பிறகு ஊர்கெஞ்ச் மதில் சுவர்களுக்கு வெளியே இருந்த சூச்சியுடன் இணைந்து கொண்டனர். சூச்சி மற்றும் சகதாயிக்கு இடையிலான, இராணுவ உத்தி தொடர்பான சச்சரவின் காரணமாக ஊர்கெஞ்ச் முற்றுகையை மேற்பார்வையிடும் பொறுப்பிற்கு ஒக்தாயி செங்கிஸ் கானால் நியமிக்கப்பட்டார். 1221ஆம் ஆண்டு அவர்கள் நகரத்தைக் கைப்பற்றினர். தென்கிழக்குப் பாரசீகம் மற்றும் ஆப்கானித்தானில் கிளர்ச்சி தொடங்கியபோது, ஒக்தாயி காசுனியை அமைதிப்படுத்தினார்.
# ஒக்தாயி கான்

## ககான்

, 14ஆம் நூற்றாண்டு ஆரம்பம்]]  
1219ஆம் ஆண்டில் குவாரசமியப் பேரரசு மீதான படையெடுப்புக்கு முன்னர் செங்கிஸ் கானிடம் அவரது வாரிசைத் தேர்ந்தெடுக்குமாறு பேரரசி இசுயி அறிவுறுத்தினார். சூச்சி மற்றும் சகதாயி ஆகிய இரண்டு மூத்த மகன்களுக்கு இடையிலான சச்சரவுக்குப் பிறகு அவர்கள் ஒக்தாயியை வாரிசாகத் தேர்ந்தெடுக்க ஒப்புக் கொண்டனர். செங்கிஸ் கான் இந்த முடிவை உறுதி செய்தார்.  
செங்கிஸ் கான் 1227ஆம் ஆண்டு இறந்தார். அதற்கு ஒன்று அல்லது இரண்டு ஆண்டுகளுக்கு முன்னர் சூச்சி இறந்தார். 1229ஆம் ஆண்டு வரை ஒக்தாயியின் தம்பி டொலுய் பிரதிநிதியாக ஆட்சியைக் கவனித்துக் கொண்டார். 1229ஆம் ஆண்டு ஒக்தாயி ககானாகத் தேர்ந்தெடுக்கப்பட்டார். செங்கிஸ் கானின் இறப்பிற்குப் பிறகு, கெர்லென் ஆற்றின் கரையில் கோதோ அரால் என்ற இடத்தில் நடந்த குறுல்த்தாயில் இவர் இவ்வாறாகத் தேர்ந்தெடுக்கப்பட்டார். ஒக்தாயி தான் பதவிக்கு வர வேண்டும் என்று தனது விருப்பத்தைச் செங்கிஸ் கான் தெளிவாக வெளிப்படுத்தியதன் காரணமாக, இவர் பதவிக்கு வருவதில் எந்தக் குழப்பமும் ஏற்படவில்லை. முடிசூட்டு விழா சடங்கின்படி மூன்று முறை மறுத்த பிறகு, 13 செப்டம்பர் 1229ஆம் ஆண்டு மங்கோலியர்களின் ககானாக ஒக்தாயி அறிவிக்கப்பட்டார். சகதாயி தன் தம்பிக்குத் தொடர்ந்து ஆதரவளித்தார்.  
செங்கிஸ் கான் ஒக்தாயியை இன்முகமும் ஈகைக் குணமும் உடையவராகக் கருதினார். தன் தந்தை அமைத்துக் கொடுத்த வழியில் பேரரசை வழிநடத்துவதில் ஒக்தாயி வெற்றி அடைந்ததற்கு அவருடைய உளங்கவர் திறனும் ஒரு காரணம் எனக் கருதப்படுகிறது. செங்கிஸ் கான் விட்டுச் சென்ற நிர்வாக அமைப்பு, ஒக்தாயியின் குணம் காரணமாக மங்கோலியப் பேரரசின் விவகாரங்கள் ஒக்தாயியின் ஆட்சிக் காலத்தின்போது பெரும்பாலும் நிலைத்தன்மையுடன் இருந்தன. இவரது ஆட்சியின்போது இவர் சில தவறுகளைச் செய்தபோதிலும் ஒக்தாயி நடைமுறைகளைப் பின்பற்றுகிற ஒரு மனிதன் ஆவார். செங்கிஸ் கானுக்கு இணையான ஒரு இராணுவத் தலைவர் அல்லது நிர்வாகி என்ற போலியான நம்பிக்கைகளை ஒக்தாயி கொண்டிருக்கவில்லை. தன்னால் என்ன இயலுமோ அச்செயல்களை மட்டுமே ஒக்தாயி செய்தார்.
# ஒக்தாயி கான்

## உலகப் படையெடுப்புகள்

### மத்திய கிழக்கு விரிவாக்கம்

குவாரசமியப் பேரரசை அழித்த பிறகு, வேறு எந்தப்பணியுமின்றி செங்கிஸ் கான் மேற்கு சியாவை நோக்கி முன்னேறினார். எனினும் 1226ஆம் ஆண்டு குவாரசமியாவின் கடைசி மன்னனாகிய சலாலத்தீன் மிங்புர்னு தனது தந்தை இரண்டாம் அலாவுதீன் முகம்மது இழந்த பேரரசுக்குப் புத்துயிர் கொடுக்க ஈரானுக்குத் திரும்பினான். மிங்புர்னுவுக்கு எதிராக 1227ஆம் ஆண்டு அனுப்பப்பட்ட மங்கோலியப் படைகள் தமேகான் என்ற இடத்தில் தோற்கடிக்கப்பட்டன. சலாலத்தீனுக்கு எதிராக அணிவகுத்த மற்றொரு இராணுவமானது இசுபகானுக்கு அருகில் பெரும் இழப்பைச் சந்தித்த பிறகு ஒரு வெற்றியைப் பெற்றது. எனினும் அந்த வெற்றியை அவர்களால் தொடர முடியவில்லை.  
படையெடுப்பைத் தொடங்க ஒக்தாயியின் விருப்பப்படி சோர்மகன் கோர்ச்சி புகாராவில் இருந்து 30,000 முதல் 50,000 மங்கோலிய வீரர்களுடன் புறப்பட்டார். குவாரசமியர்களுக்கு ஆதரவான இரண்டு நீண்டகால தளங்களான பாரசீகம் மற்றும் குராசானை ஆக்கிரமித்தார். 1230ஆம் ஆண்டு ஆமூ தாரியாவைக் கடந்தார். எவ்வித எதிர்ப்புமின்றி குராசானுக்குள் நுழைந்தார். இவ்வாறாக வேகமாக சோர்மகன் அதைக் கடந்தார். தாயிர் பகதூர் தலைமையில் குறிப்பிடத்தக்க அளவிலான எண்ணிக்கை கொண்ட ஒரு படையினை விட்டுச் சென்றார். தாயிர் பகதூருக்கு மேற்கு ஆப்கானித்தான் மீது படையெடுக்க மேற்கொண்டு அறிவுறுத்தல்களும் கொடுக்கப்பட்டிருந்தன. சோர்மகன் மற்றும் அவரது பெரும்பாலான இராணுவமானது தபரிசுத்தானுக்குள் நுழைந்தன. இந்த இடம் தற்போதைய மசந்திரன் ஆகும். இது காசுப்பியன் கடல் மற்றும் அல்போர்சு மலைத்தொடருக்கு இடையில் அமைந்த ஒரு பகுதியாகும். 1230ஆம் ஆண்டின் இலையுதிர்காலத்தில் இந்த இராணுவமானது தபரிசுத்தானுக்குள் நுழைந்தது. நிசாரி இசுமாயிலிகளின் (அசாசின்கள்) கட்டுப்பாட்டில் இருந்த தெற்கு மலை சார்ந்த பகுதிகளைத் தவிர்த்து இவை முன்னேறின.  
இரே நகரை அடைந்தபோது அங்கு தனது குளிர்கால முகாமை சோர்மகன் அமைத்தார். எஞ்சிய வடக்குப் பாரசீகப் பகுதிகளை அமைதிப்படுத்தத் தனது இராணுவங்களை அனுப்பினார். 1231ஆம் ஆண்டு தனது இராணுவத்தைத் தெற்கு நோக்கிக் கூட்டிச் சென்றார். சீக்கிரமே கும் மற்றும் அமாதான் ஆகிய நகரங்களைக் கைப்பற்றினார். அங்கிருந்து பாருசு மற்றும் கெர்மான் மாகாணங்களுக்குத் தனது இராணுவங்களை அனுப்பினார். அதன் ஆட்சியாளர்கள் சீக்கிரமே அடிபணிந்தனர். தங்களது அரசுகள் அழிக்கப்படுவதற்குப் பதிலாக மங்கோலியப் பிரபுக்களிடம் திறை செலுத்தும் முடிவை எடுத்தனர். அதே நேரத்தில், கிழக்கில் தாயிர் பகதூர் காபுல், காசுனி மற்றும் சபுலிசுத்தான் ஆகியவற்றை வெல்லும் தனது இலக்கை நோக்கி நிலையாக முன்னேறிக் கொண்டிருந்தார். பாரசீகத்தின் கட்டுப்பாட்டை மங்கோலியர்கள் ஏற்கனவே பெற்றுவிட, சலாலத்தீன் திரான்சு காக்கேசியாவில் தனிமைப்படுத்தப்பட்டார். அங்கு நாடு கடந்த வாழ்க்கை வாழ்ந்தார். இவ்வாறாகப் பாரசீகத்தின் அனைத்துப் பகுதிகளும் மங்கோலியப் பேரரசுடன் இணைக்கப்பட்டன.
# ஒக்தாயி கான்

## உலகப் படையெடுப்புகள்

### சின் அரசமரபின் வீழ்ச்சி

1230ஆம் ஆண்டின் இறுதியில் மங்கோலியத் தளபதி தோகோல்கு செர்பி, சின் அரசமரபினரிடம் அடைந்த எதிர்பாராத தோல்விக்குப் பதிலடி கொடுக்கக் ககான் தெற்கே சான்சி மாகாணத்திற்குத் தன் தம்பி டொலுயுடன் சென்றார். பெங்சியாங் நகரத்தைக் கைப்பற்றியதன் மூலம், அப்பகுதியை சின் படைகளை அற்ற இடமாக்கினார். வடக்கே கோடை காலத்தைக் கழித்த பிறகு, அவர்கள் மீண்டும் சின்னுக்கு எதிராக ஹெனன் பகுதியில் படையெடுப்பு மேற்கொண்டனர். தெற்கு சீனாவின் நிலப்பரப்பு வழியே சென்று சின் அரசமரபின் பின்பகுதி மீது தாக்குதல் நடத்தினர். 1232ஆம் ஆண்டு தன் தலை நகரம் கைஃபெங்கில் தங்கியிருந்தபோது சின் பேரரசர் முற்றுகையிடப்பட்டார். இறுதிக்கட்டப் படையெடுப்பைத் தனது தளபதிகளிடம் கொடுத்துவிட்டு ஒக்தாயி திரும்பிச் சென்றார். பல நகரங்களைக் கைப்பற்றிய பிறகு, சாங் அரசமரபிடமிருந்து வந்த தாமதமான உதவிக்குப் பிறகு 1234ஆம் ஆண்டின் பெப்ரவரி மாதத்தில் கைசோவின் வீழ்ச்சிக்குப் பிறகு சின் அரசமரபை மங்கோலியர்கள் அழித்தனர். எனினும் சாங் அரசமரபின் ஓர் அரசநிர்வாகி ஒரு மங்கோலியத் தூதுவனைக் கொலை செய்தார். சாங் இராணுவங்கள் தங்களது முந்தைய ஏகாதிபத்தியத் தலைநகரங்களான கைஃபேங்கு, இலுவோயங் மற்றும் சங்கான் ஆகியவற்றை மீண்டும் கைப்பற்றின. உண்மையில் இப்பகுதிகள் மங்கோலியர்களால் ஆட்சி செய்யப்பட்டுக் கொண்டிருந்தன.  
சின் அரசமரபுடனான போருடன் சேர்த்து, 1233ஆம் ஆண்டு ஒக்தாயி புக்சியான் வன்னுவால் நிறுவப்பட்ட கிழக்கு சியாவையும் நொறுக்கினார். தெற்கு மஞ்சூரியாவை அமைதிப்படுத்தினார். அப்பகுதியின் வடக்கே இருந்த நீர் தாதர்களையும் ஒக்தாயி அடிபணிய வைத்தார். 1237ஆம் ஆண்டு அவர்கள் செய்த கலகத்தையும் ஒடுக்கினார்.